laion/Wikipedia-Exotic huggingface dataset:
אסון תעלת למאנש

אסון תעלת למאנש התרחש ב-24 בנובמבר 2021 בתעלת למאנש, ובמהלכו התהפכה ספינה שהובילה מסתננים לבריטניה, ונספו 27 איש שהיו על הסיפון. מדובר באסון הטביעה הקטלני ביותר הידוע בהיסטוריה המודרנית של התעלה. פרק זה לוקה בחסר. אנא תרמו לוויקיפדיה והשלימו אותו. משבר ההגירה באירופה שהחל בשנת 2015 כלל הגירה הולכת וגוברת של פליטים ומהגרי עבודה לאירופה. בתקופה האחרונה, מספר משמעותי של מהגרים חצו את תעלת למאנש מצרפת כדי להסתנן לבריטניה באופן לא חוקי. זה כלל 25,700 מהגרים שחצו את הערוץ בין תחילת 2021 למועד התקרית. ב-24 בנובמבר 2021, דוגית נושאת 30 מהגרים התהפכה בתעלת למאנש ליד קאלה ודנקרק, צרפת, בדרכה לאנגליה. 27 בני אדם טבעו למוות, שניים נוספים שרדו וניצלו, ועוד נעדר. בין ההרוגים חמש נשים וילד. האירוע הוא אסון הטביעה הגדול ביותר אי פעם בתעלה. 4 אזרחים החשודים כמבריחי מהגרים נעצרו. ynet והסוכנויות, אסון בתעלת למאנש: 27 מהגרים טבעו למוות בדרך לבריטניה, באתר ynet, 24 בנובמבר 2021
קרחון אסטר

קרחון אסטר (באנגלית: Aster Glacier) הוא קרחון ברכס סנטינל, בהרי אלזוורת' שבאנטארקטיקה. מוצאו של קרחון אסטר במדרון המזרחי של מסיב קראדוק. קרחון אסטר זורם בין פסגת אלפרינג ומצוק ויליס. קרחון אסטר נשפך אל קרחון תומאס. שמו של הקרחון ניתן לו בשנת 2006 על ידי הוועדה המייעצת לשמות אנטארקטיים. הקרחון נקרא על שמו של ריצ'רד אסטר (Richard Aster), שהיה פרופסור לגאופיזיקה וראש המחלקה למדעי כדור הארץ באוניברסיטת מדינת קולורדו, במדינת קולורדו שבארצות הברית, אשר מחקריו באנטארקטיקה כללו מחקרים וולקנולוגיים במצפה הר הגעש הר ארבוס באי רוס. במצפה נערכים מחקרים סייסמיים, חקר קרחונים, אוקיינוסים וטקטוניים, טומוגרפיה סייסמית, וחקר מדף הקרח רוס. קרחון אסטר באתר הסקר הגאולוגי של ארצות הברית קרחון אסטר באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מקרחון אסטר לאתרים סמוכים מידע גאוגרפי והיסטורי
פארק אדירונדק

פארק אדירונדק (באנגלית: Adirondack Park) הוא אזור לשימור בו נמצאים הרי אדירונדאק. הפארק משתרע על פני מרבית השליש הצפוני של מדינת ניו יורק שבארצות הברית. הפארק נוסד בשנת 1892 ומשתרע על פני 24,700 קמ"ר. הפארק כולל מעל ל-10,000 אגמים, 48,280 קילומטרים של נהרות ונחלים, ומגוון רחב של בתי גידול כולל שטחי ביצה וכ-809,371 דונם של יערות עתיקים. בניגוד לרוב הפארקים הממלכתיים בארצות הברית, כ-52% משטחי פארק אדירונדק נמצאים בבעלות פרטית בהן נמצאים 102 עיירות וכפרים, וכמו גם חוות רבות. הפארק הוא יעד נופש פופולרי במיוחד בקרב חובבי פעילויות חוץ כגון חובבי טיולים, סקי ומטפסי הרים. אתר האינטרנט הרשמי של פארק אדירונדק (באנגלית) The Great Forest of the Adirondacks by Barbara McMartin 1994 "Adirondack Park Agency Annual Report 2014" (PDF). APA. נבדק ב-1 ביולי 2015. {{cite web}}: (עזרה) ערך זה הוא קצרמר בנושא גאוגרפיה של ארצות הברית. אתם מוזמנים לתרום לוויקיפדיה ולהרחיב אותו.
בארוק

בארוֹק הוא סגנון אמנותי ששלט באירופה מסוף המאה ה-16 ועד אמצע המאה ה-18. הבארוק היה המשך לסגנון המנייריזם שקדם לו והתאפיין בריאליזם רב, משופע ברגש, דינמיות ופאר. בניגוד לסגנון הרנסאנס שמתאפיין בסימטריה, איזון ורוגע, פונה אל השכל ומנסה לשכנע, הבארוק מתאפיין במורכבות, מיזוג ניגודים, תנועה ודרמטיות, פונה אל הרגש והדמיון, ומנסה לשבות ולהקסים את עין המתבונן. מקורו של המונח "בארוק" כנראה במילה הפורטוגזית Baroco, שמשמעותה "פנינה בעלת צורה חריגה", ואשר שימשה את מבקרי האמנות של תחילת המאה ה-18 לתאר דבר לא מושלם, כיוון שאמנות המאה ה-17 נחשבה לאמנות אנטי-קלאסית ביחס לרנסאנס. אולם מאמצע המאה ה-19 הופסקה הביקורת על הסגנון המצועצע. המונח "בארוק" השתרש כתיאור של תקופה היסטורית שלמה, הכוללת מלבד הסגנון האמנותי, גם סגנון מוזיקלי אופייני, וכן סגנון ספרות ומדע. הופעת סגנון הבארוק קשורה לשינויים דתיים, חברתיים ופוליטיים של התקופה: שינוי דתי – השינוי הדתי הוא תחילת הקונטרה-רפורמציה: בתחילת 1517 קמה בגרמניה תנועת רפורמציה שטענה נגד הכנסייה ורצתה לטהר אותה. כתגובת נגד, לאור נטישת הכנסייה הקתולית על ידי מאמינים רבים, קמה תנועת הקונטר-רפורמציה. לפי גישה זו, כדי להחזיר את המאמינים יש לפאר ולהאדיר את הכנסיות באירופה. לכן נעשה בכנסיות שימוש בזהב, שיש ושאר חומרים יקרים, כדי לרגש את המאמינים, לתת תחושה של אור אלוהי. באמצעות האמנות נמשכו המאמינים לחזור לכנסייה – האדם הפשוט נדהם מהגודל, הפאר והכוח הרב של הכנסייה. שינוי חברתי – מאפיין אשר תרם רבות לביסוס הסגנון הוא התחזקותו הכלכלית של מעמד הביניים באירופה ויצירת שכבה חברתית אשר תומכת באמנים ומעודדת יצירה פרטית. שינוי פוליטי – במאה ה-17 הצליחה הולנד, לאחר מלחמה קשה, להשתחרר מהשלטון הספרדי ולהקים רפובליקה. כתוצאה מכך פחתו עבודות האמנות עבור בית המלוכה ומי שהפך לפטרון החדש של האמנות הוא מעמד הסוחרים. מקובל לומר שאבי סגנון הבארוק היה מיכלאנג'לו די קרוואג'ו האיטלקי, ועם ממשיכי דרכו הידועים נמנים ג'ובאני לורנצו ברניני, באיטליה ורמברנדט, יאן ורמיר ופרנס הלס בארצות השפלה. לתחום המוזיקלי בתקופת הבארוק משתייכים יאקופו פרי, יוהאן סבסטיאן באך, אנטוניו ויוואלדי, תומאזו אלבינוני, מארק-אנטואן שרפנטייה, גאורג פרידריך הנדל וגאורג פיליפ טלמן. בארוק איטלקי – המרכז החשוב ביותר של הבארוק באיטליה היה ברומא – שם יושב האפיפיור. האפיפיור רצה להפוך את רומא לעיר המפוארת והחשובה בעולם, כדי למשוך את ההמון חזרה אל הדת הקתולית. לכן, הוא הזמין אמנים רבים מכל הסוגים: אדריכלים כדי לבנות כנסיות מפוארות, וכן ציירים ופסלים רבים כדי לקשט אותן. בארוק צרפתי – לעומת הבארוק האיטלקי שבפטרונות האפיפיור, הבארוק הצרפתי היה בחסות המלך. המרכז שלו שכן בשני ארמונות: אחד בפריז והשני בוורסאי. בארוק זה מאופיין בהרבה מאוד אלמנטים קישוטיים, הרבה זהב ועומס אמנותי. ערך מורחב – מוזיקת בארוק המונח "מוזיקת בארוק" לכאורה מתאר את המוזיקה שהולחנה בתקופת הבארוק, אך למעשה הוא מכסה גם תקופה מאוחרת יותר. בהערכה גסה ניתן לומר כי התקופה המדוברת היא בין השנים 1600 ל-1750. מוזיקת הבארוק מאופיינת בשימוש נרחב בפוליפוניה, הרמוניה וקונטרפונקט. מלחינים בולטים בתקופת הבארוק: יוהאן סבסטיאן באך יאקופו פרי ג'ירולאמו פרסקובלדי גאורג פרידריך הנדל אנטוניו ויוואלדי ג'ובאני בטיסטה מרטיני תומאזו אלבינוני מארק-אנטואן שרפנטייה גאורג פיליפ טלמן יוהאן פכלבל ארכאנג'לו קורלי קמילה דה רוסי ג'וזפה טרטיני אדריכלות הבארוק אמנויות, בארוק, דף שער בספרייה הלאומית art/Baroque-period בארוק, באתר אנציקלופדיה בריטניקה (באנגלית)
מיראז' (סרט, 2018)

מיראז' (בספרדית: Durante la tormenta) הוא סרט דרמה ספרדי מסוגת מסתורין בבימויו של אוריול פאולו ובכיכובם של אדריאנה אוגרטה ואלברו מורטה. הסרט יצא לאקרנים בהפקת נטפליקס בספרד בשנת 2018 וברחבי העולם ב-22 במרץ 2019. בשנת 1989, בזמן נפילת חומת ברלין מתרחשת סערת ברקים שנמשכת 72 שעות. תוך כדי שילד בשם ניקו, מקליט סרטון בביתו, הוא שומע רעשים ורואה מבעד לחלון עדויות לאלימות אצל שכניו מהבית שממול. הוא הולך לביתם שם מוצא את גופתה של אשתו של השכן אנחל פרייטו ואת פרייטו עם סכין מגואלת בדם. ניקו מנסה להימלט מהבית, נפגע ממכונית בכביש ומת ופרייטו נעצר. 25 שנה מאוחר יותר, בשנת 2014, זוג נשוי, ורה רוי ודייוויד אורטיז, עוברים לבית בו התגורר בעבר ניקו יחד עם בתם גלוריה. הם מוצאים מכשיר טלוויזיה ישן במחסן יחד עם מקליט וידאו וקסטות. סערה חשמלית דומה לזו של 1989 מתחילה, ולאחר שדייוויד וגלוריה צופים בסרטון של ניקו, הטלוויזיה מתחילה לשדר חדשות משנת 1989 כשניקו צילם את הסרטון שלו. במהלך ארוחת הערב, הם חולקים את התקרית הזו עם שכנם אייטור ואמו קלרה המספרים לוורה ודייוויד כיצד ניקו נהרג. בלילה, ורה רואה את הילד בטלוויזיה והיא המומה לגלות שהיא יכולה לתקשר איתו. בתחילה היא נבהלת אך לאחר מכן מנסה להזהיר את ניקו לא לצאת לכביש כדי שלא יפגע. למחרת בבוקר, ורה מתעוררת למציאות חדשה שבה אף אחד לא מודע לתקריות מלבדה. דייוויד בכלל נשוי למישהו אחר וגלוריה מעולם לא נולדה. ורה המוטרדת מתחילה לחשוב שאם היא תוכל ליצור אינטראקציה עם ניקו שוב, היא תוכל לתקן את מה שעשתה. היא הולכת למשטרה ומספרת להם את כל הסיפור, שאף אחד לא מאמין בו. המפקח ליירה מנסה לעזור לה, אבל הוא צריך הוכחות כדי לבטוח בה. הם מבקרים מחברת ספר שהזכיר את סיפורו של ניקו שמתקשר עם אישה מהעתיד דרך הטלוויזיה. הם לומדים שרק במהלך הסערה הנוכחית, הם יכולים לתקשר עם ניקו ולנסות לשנות דברים, ולאחר שהיא תגמר, ייסגר חלון האפשרויוית. כהוכחה לאמיתות דבריה, ורה אומרת למפקח לחפור ולחפש את גופתה של אשתו של פרייטו מתחת לבית המטבחיים הישן של בעלה. הם עושים זאת ומוצאים שלד של אישה במזוודה. המשטרה עוצרת את פרייטו, שחי במציאות זו עם אייטור וקלרה. במהלך החקירה עולה גם כי אנחל פרייטו וקלרה ניהלו רומן והם נתפסו על ידי אשתו של פרייטו, מה שהוביל לקטטה בה קלרה דקרה את האישה בטעות. המפקח ליירה עוזר לורה בכך שהוא מוסר לה קצת פרטים על ניקו וכתובת. כשהיא מבקרת בכתובת הזו, היא נדהמת לגלות את דייוויד בוגד באשתו (שבמציאות הנוכחית אינה ורה) עם אחות שאותה פגש במהלך הניתוח שלו. ורה סוחטת את דייוויד, שהוא עובד בנק, שיעזור לה למצוא מידע על ניקו. היא מופתעת לגלות שהמפקח ליירה הוא ניקו לסארטה, שנמצא איתה במערכת יחסים במציאות הזו. ליירה מספר לה איך מפני שהיא הצילה אותו כילד הוא חיכה לה במשך שנים ובמפגש איתה מנע ממנה שלא ביודעין לפגוש את דייוויד ואייטור. ורה מבקשת מליירה לתקן את האירועים באמצעות מכשיר הטלוויזיה ומקליט הווידאו אך הוא לא רוצה. ורה אומרת לליירה שהיא הצילה אותו, ועכשיו תורו להציל אותה ומתאבדת כדי שליירה יצטרך לתקשר עם עצמו מהעבר ולמנוע את המפגש ביניהם. ליירה משתמש בטלוויזיה ובמקליט כדי לתקשר עם עצמו מהעבר. בסצנה האחרונה, מתעוררת ורה לגרסה המקורית של המציאות בה דייוויד הוא בעלה וגלוריה היא בתה. היא מגלה שדייוויד עדיין בוגד בה ופרייטו משוחרר. היא מתקשרת למשטרה כדי לדווח על גופה מתחת לבית המטבחיים שם היא פוגשת את המפקח ליירה. "מיראז'", במסד הנתונים הקולנועיים IMDb (באנגלית) "מיראז'", באתר נטפליקס "מיראז'", באתר Rotten Tomatoes (באנגלית) "מיראז'", במסד הנתונים הקולנועיים KinoPoisk (ברוסית)
פונקציה אלגברית

במתמטיקה, פונקציה אלגברית היא פונקציה שניתן להגדיר כשורש של משוואה פולינומית. לעיתים קרובות למדי פונקציות אלגבריות הן ביטויים אלגבריים המשתמשים במספר סופי של מונחים, הכוללים רק את הפעולות האלגבריות חיבור, חיסור, כפל, חילוק והעלאה לחזקת שבר. דוגמאות לפונקציות כאלה הן: f ( x ) = 1 / x {\displaystyle f(x)=1/x} f ( x ) = x {\displaystyle f(x)={\sqrt {x}}} f ( x ) = 1 + x 3 x 3 / 7 − 7 x 1 / 3 {\displaystyle f(x)={\frac {\sqrt {1+x^{3}}}{x^{3/7}-{\sqrt {7}}x^{1/3}}}} עם זאת, לא ניתן לבטא כמה פונקציות אלגבריות על ידי ביטויים סופיים כאלה (זהו משפט אבל-רופיני). זה המקרה, למשל, עבור רדיקל ברינג, שהוא הפונקציה המוגדרת במרומז על ידי f ( x ) 5 + f ( x ) + x = 0 {\displaystyle f(x)^{5}+f(x)+x=0} . במונחים מדויקים יותר, פונקציה אלגברית של תואר n במשתנה אחד x היא פונקציה y = f ( x ) , {\displaystyle y=f(x),} שהיא רציפה בתחום שלה ומקיימת פולינום משוואה a n ( x ) y n + a n − 1 ( x ) y n − 1 + ⋯ + a 0 ( x ) = 0 {\displaystyle a_{n}(x)y^{n}+a_{n-1}(x)y^{n-1}+\cdots +a_{0}(x)=0} כאשר המקדמים ai(x) הם פונקציות פולינומיות של x, עם מקדמים שלמים. ניתן להראות שאותה מחלקה של פונקציות מתקבלת אם מקבלים מספרים אלגבריים עבור המקדמים של ה-ai(x). אם מספרים טרנסצנדנטליים מתרחשים במקדמים, הפונקציה היא, באופן כללי, לא אלגברית, אבל היא אלגברית על פני השדה שנוצר על ידי מקדמים אלה. הערך של פונקציה אלגברית במספר רציונלי, ובאופן כללי יותר, במספר אלגברי הוא תמיד מספר אלגברי. לפעמים, נחשבים מקדמים ai(x) שהם פולינום מעל טבעת R, ואז מדברים על "פונקציות אלגבריות מעל R". פונקציה שאינה אלגברית נקראת פונקציה טרנסנדנטלית, כפי שהיא למשל המקרה של exp ⁡ x , tan ⁡ x , ln ⁡ x , Γ ( x ) {\displaystyle \exp x,\tan x,\ln x,\Gamma (x)} . הרכב של פונקציות טרנסצנדנטליות יכול לתת פונקציה אלגברית: f ( x ) = cos ⁡ arcsin ⁡ x = 1 − x 2 {\displaystyle f(x)=\cos \arcsin x={\sqrt {1-x^{2}}}} . מכיוון שלמשוואה פולינומית בדרגה n יש עד n שורשים (ובדיוק n שורשים מעל שדה סגור אלגברית, כמו המספרים המרוכבים), משוואת פולינום אינה מגדירה באופן מרומז פונקציה בודדת, אלא עד n פונקציות, הנקראות לפעמים גם ענפים. קחו למשל את המשוואה של מעגל היחידה: y 2 + x 2 = 1. {\displaystyle y^{2}+x^{2}=1.\,} , זה קובע את y, אלא רק עד סימן כולל; בהתאם, יש לו שני ענפים: y = ± 1 − x 2 . {\displaystyle y=\pm {\sqrt {1-x^{2}}}.\,} . פונקציה אלגברית ב-m משתנים מוגדרת באופן דומה כפונקציה y = f ( x 1 , … , x m ) {\displaystyle y=f(x_{1},\dots ,x_{m})} אשר פותר משוואה פולינומית בm + 1 משתנים : p ( y , x 1 , x 2 , … , x m ) = 0. {\displaystyle p(y,x_{1},x_{2},\dots ,x_{m})=0.} בדרך כלל ההנחה היא ש-p צריך להיות פולינום בלתי ניתן לצמצום. קיומה של פונקציה אלגברית מובטח אז על ידי משפט הפונקציות המרומזות. באופן פורמלי, פונקציה אלגברית ב-m משתנים מעל השדה K היא מרכיב של הסגירה האלגברית של שדה הפונקציות הרציונליות K(x1, ..., xm). בן ציון קון וסמי זעפרני, חדו"א 1, הוצאת בק ספרי לימוד, פונקציות אלגבראיות, דף שער בספרייה הלאומית
ועכשיו למשהו שונה לגמרי

ועכשיו למשהו שונה לגמרי (באנגלית: And Now for Something Completely Different) הוא סרטם הראשון של חבורת מונטי פייתון שיצא לאקרנים בשנת 1971. הסרט הוא אוסף של מיטב המערכונים מתוך שתי העונות הראשונות של סדרת הטלוויזיה המצליחה "הקרקס המעופף של מונטי פייתון". המשפט "ועכשיו למשהו שונה לגמרי" הוא משפט מפתח שהופיע בסדרה כמה פעמים כמו גם במהלך הסרט בקטעי קישור בין מערכונים. בקטעי קישור אלו הופיע ג'ון קליז כקריין של ה-BBC, לפעמים מאחורי ומעל לשולחן משרדי ובדרך כלל באמצע הטבע, כאשר הוא מכריז על המעבר. בסרט הוא אומר משפט זה פעם אחת כאשר הוא משופד על מוט מעל מדורה ופעם נוספת כאשר הוא לובש ביקיני ורוד. המשפט נוצר כתוצאה לדרישת הגוף המשדר לקונספט הייחודי של הסדרה והחלטת החבורה שהקונספט יהיה "אין קונספט", כלומר שלכל מערכון יהיה "קונספט" אחר. המשפט נשאר בזיכרון האומה הבריטית כמזוהה עם החבורה ואף זכה לשימוש של מרגרט תאצ'ר בנאום המפורסם שלה בפרלמנט הבריטי שהיווה פרודיה על מערכון התוכי המת, שמפלגת לייבור היריבה הוצגה בדמותו. הסרט כולל 90 דקות של מערכונים רצופים המקושרים בדרך כלל ביניהם בצורות שונות כדי לשמור על הרציפות ועל הקצב של הסרט. בין המערכונים מופיעים גם קטעי אנימציה בהפקתו של טרי גיליאם שמשמשים קטעי קישור ומהווים קטעים קומיים מוצלחים בפני עצמם. סוג רצף מיוחד זה, המאופיין באיגיון (nonsense) קיצוני והתקיים במידה רבה גם ב"קרקס המעופף", הוא החידוש העיקרי של מונטי פייתון ותרומתם המקורית להתפתחות ז'אנר הקומדיה. את הסרט ביים איאן מקנוטון ואת התסריט כתבו כל ששת חברי מונטי פייתון: אריק איידל, טרי ג'ונס, טרי גיליאם, מייקל פאלין, גרהאם צ'אפמן וג'ון קליז. כל השישה שיחקו בסרט יחד עם קרול קליבלנד (שותפה במערכונים רבים בקרקס המעופף), קוני בות' (ששיחקה עם בעלה, ג'ון קליז, בסדרה המלון של פולטי) והשחקנית לזלי ג'אד. הסרט לא נחל הצלחה גדולה בקולנוע ביחס לסרטי מונטי פייתון המאוחרים יותר, בעיקר מפני שלא סיפק חומר חדש. מדיה וקבצים בנושא ועכשיו למשהו שונה לגמרי בוויקישיתוף "ועכשיו למשהו שונה לגמרי", במסד הנתונים הקולנועיים IMDb (באנגלית) "ועכשיו למשהו שונה לגמרי", באתר נטפליקס "ועכשיו למשהו שונה לגמרי", באתר AllMovie (באנגלית) "ועכשיו למשהו שונה לגמרי", באתר Rotten Tomatoes (באנגלית) "ועכשיו למשהו שונה לגמרי", באתר אידיבי "ועכשיו למשהו שונה לגמרי", תסריט הסרט באתר Scripts.com (באנגלית) "ועכשיו למשהו שונה לגמרי", במסד הנתונים הקולנועיים KinoPoisk (ברוסית)
רון ליפשיץ

רון יצחק ליפשיץ (נולד בשנת 1964) הוא פיזיקאי ישראלי ופרופסור מן המניין בבית הספר לפיזיקה ואסטרונומיה בפקולטה למדעים מדויקים ע"ש ריימונד ובברלי סאקלר באוניברסיטת תל אביב, מכהן כסגן הדקאנית להוראה. לשעבר ראש החוג לחומר מעובה באוניברסיטה זו. רון ליפשיץ נולד בירושלים לאסא וחוה ליפשיץ, שניהם פרופסורים לכימיה, ולו שתי אחיות. בשנת 1990 קיבל תואר בוגר בפיזיקה ובמדעי המחשב מטעם האוניברסיטה העברית בירושלים, בשנת 1995 קיבל תואר שלישי בפיזיקה מטעם אוניברסיטת קורנל בהנחיית דייוויד מרמין. כמו כן למד במכון הטכנולוגי של קליפורניה. מחקריו עוסקים בעיקר בקווזי-גבישים, ננומכניקה ודינמיקה לא ליניארית. נשוי לנורית, מתגורר בכפר סבא. שימש כעמית מחקר לפיזיקה תאורטית במכון הטכנולוגי של קליפורניה, 1998-1995, וכעמית מחקר בכיר לפיזיקה תאורטית ב-1998-1999 שימש כמרצה בכיר לפיזיקה באוניברסיטת תל אביב, 2006-1999 שימש כחבר סגל אורח (בחודשי הקיץ) במכון הטכנולוגי של קליפורניה, 2001, 2003, 2009 משמש כפרופסור חבר לפיזיקה באוניברסיטת תל אביב, 2006-היום שימש כחבר סגל אורח במכון הטכנולוגי של קליפורניה, 2007-2006 שימש כפרופסור אורח לפיזיקה באוניברסיטת שטוטגרט ומכון מקס פלאנק למצב מוצק, קיץ 2010 משמש כחבר סגל אורח במכון הטכנולוגי של קליפורניה, 2011-היום קיבל תואר פרופסור לשם כבוד מטעם האוניברסיטה הלאומית לטכנולוגיה בטאיפיי, טאיואן, 2015-2012 במהלך השנים קיבל מספר פרסים על מחקריו והישיגיו: פרס הדקאן, הפקולטה למדעים מדויקים מטעם האוניברסיטה העברית, 1988, 1989, 1990 פרס להרצאה התאורטית המצטיינת של מדען צעיר, הכנס הבינלאומי ה-5 בקווזי-גבישים, 1995 מלגת פרס בפיזיקה תאורטית מטעם המכון הטכנולוגי של קליפורניה, 1998-1995 פרס אולשוואנג בפיזיקה מטעם הקרן הלאומית למדע, 2002 פרס הרקטור להצטיינות בהוראה מטעם אוניברסיטת תל אביב, 2002, 2008, 2011 פרס ז'אן-מרי דובואה על מחקר בקווזי-גבישים, 2013 מדיה וקבצים בנושא רון ליפשיץ בוויקישיתוף פרופ' רון ליפשיץ, באתר הפקולטה למדעים מדויקים, אוניברסיטת תל אביב
אלקנטרה

אלקנטרה (בפורטוגזית Alcântara) היא עיר בברזיל במדינת מרניאו. בעיר אוכלוסייה של 22,000 נפשות, והיא מרוחקת 30 ק"מ מסאו לואיס, עיר הבירה של מרניאו. העיר הוקמה על ידי חוקרים צרפתיים במאה ה-16 ונכבשה מאוחר יותר על ידי הפורטוגזים, אשר השתמשו בכפר הקטן כתחנה בדרך לכיבוש סאו לואיס מידי ההולנדים ב-1646. העיר מוכרזת על ידי הממשל הברזילאי כמורשת היסטורית לאומית. כלכלת העיר מבוססת בעיקר על תיירות ודייג. סוכנות החלל הברזילאית מתחזקת את מרכז החלל אלקנטרה. ב-22 באוגוסט 2003, התרחשה תאונה כאשר הרקטה VLS-1 התפוצצה ו-21 טכנאים ברזילאים נהרגו. מדיה וקבצים בנושא אלקנטרה בוויקישיתוף אתר האינטרנט הרשמי של אלקנטרה אלקנטרה, באתר אנציקלופדיה בריטניקה (באנגלית) ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
Strangers (שיר של הלסי)

"Strangers" (בעברית: "זרים") הוא שיר שהוקלט על ידי הזמרת-יוצרת האמריקאית הלסי, בהשתתפות עם הזמרת-יוצרת האמריקאית לורן חורגי. השיר יצא לאור ב-26 במאי 2017, על ידי חברת התקליטים אסטרלוורקס, כסינגל שיווקי מתוך, Hopeless Fountain Kingdom. הוא נכתב על ידי הלסי וגרג קורסטין. השיר הגיע למקום ה-100 במצעד הבילבורד הוט 100. רשימת הרצועות של האלבום נחשפה ב-29 באפריל 2017 בחשבון האינסטגרם של הלסי, שם נודע לראשונה שהלסי תשתף פעולה עם לורן חורגי מפיפת' הרמוני בשיר בשם "Strangers". באפריל, במהלך מספר ראיונות רדיו בהם השתתפה הלסי כדי לקדם את האלבום, היא סיפרה על השיר ופירטה על המשמעות שלו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-125 מיליון השמעות. הלסי וחורגי ביצעו את "Strangers" ב-Today ב-9 ביוני 2017. למחרת, השתיים ביצעו את השיר ב-iHeartSummer '17 Weekend במיאמי ביץ', פלורידה. ביוני 2018 הן ביצעו את השיר במהלך תוכנית הטלוויזיה "בוקר טוב אמריקה". מידע על הסינגל "Strangers" באתר מיוזיק בריינז סרטון השיר "Strangers" באתר יוטיוב Halsey (Ft. Lauren Jauregui) – Strangers, נבדק ב-2021-11-25 Halsey, Billboard (באנגלית אמריקאית) Halsey’s ‘hopeless fountain kingdom’ Tracklist, idolator Halsey & Lauren Jauregui Recorded A Duet For The LGBT Community, idolator (באנגלית אמריקאית) Strangers, 2017-06-02, נבדק ב-2021-11-25 Sadie Bell, Lauren Jauregui Joins Halsey for ‘Today Show’ Performance, Billboard, ‏2017-06-09 (באנגלית אמריקאית) 103.5 KTU - Top Music & News from The Beat of NY, 103.5 KTU (באנגלית) Ella Chochrek, Ella Chochrek, Halsey Goes for White-Hot Look in Crop Top and Dr. Martens on ‘Good Morning America’, Footwear News, ‏2018-06-02 (באנגלית אמריקאית) Gold & Platinum, RIAA (באנגלית אמריקאית) CERTIFICADOS – Pro-Música Brasil, pro-musicabr.org.br
מנו מאי

עמנואל "מנו" מאי (נולד ב-25 בפברואר 1953) הוא מאמן שחייה בכיר ישראלי, מאמן ויו"ר ירושלים רבתי בשחייה. נולד בשם עמנואל "עמנו" מימון בקיבוץ צרעה. החל לשחות בקבוצת השחייה המקומית באופן מקצועי בגיל 17. בשנת 1975, עם סיום שרותו הצבאי, החל לאמן בקיבוצו, באגודת הפועל מטה יהודה, לצידו של אילן קוגוס. בשנת 1979 החל לאמן בקבוצת הפועל ימק"א ירושלים ובשנת 1989 הקים ביחד עם נועם צבי את קבוצת הפועל ירושלים. בשנת 1997 הקים ביחד עם ברי אבנר, דוד סיבור, גד ארנון ואחרים את קבוצת השחייה של ירושלים רבתי. בשנת 2010 איגוד השחייה בישראל לא איפשר לשחיין של מאי, נמרוד שפירא בר אור, להשתתף באליפות אירופה. מאי יצא למאבק מתוקשר נגד איגוד השחייה והיו"ר שלו, שהוביל להקמת "וועדת ברון" שהוקמה על ידי שרת הספורט לימור לבנת ומסקנותיה היו ברורות, לטובת השחיין. בין השחיינים הבולטים שאימן מאי, נמנים השחיין אולימפי נמרוד שפירא בר אור ואלופי ושיאני ישראל בשחייה: דורית משלר, ליטל כשריאל, יניב שניידר, יורי סמויליץ', ג'ואן קופטי, אהוד סגל, בועז טלסקי וכריסטיאן פיצ'וגין. כמו כן שחה בהדרכתו ח"כ יוחנן פלסנר שהיה שחיין מצטיין בגילאי נוער. דו"ח ועדת ברון, באתר משרד התרובת והספורט, מינהל הספורט אבי סרנה, "ענף השחיה בישראל חייב לעבור בדק בית רציני", באתר mako‏ 13 באפריל 2011
Vámonos

Vámonos הוא שיר של שלישיית הדי ג'יים הולנדיים קריס קרוס אמסטרדם, שהוקלט על ידי הזמרת-יוצרת האמריקאית אלי ברוק והראפר משיח. השיר יצא לאור ב-23 בנובמבר 2018, על ידי חברת התקליטים Spinnin' Records, כסינגל שלא מתוך אלבום. "Vámonos" זכה להצלחה בעיקר במצעדי הדאנס. "Vámonos" הוא שיר פופ לטיני בהשתתפות האמנים אלי ברוק ומשיח. קליפ המילים הרשמי של השיר יצא לאור ב-23 בנובמבר 2018. הוא מבוצע בשפה הספרדית ויש לו פזמון דאנס, בעל קצב מהיר. השיר יצא לאור בהוצאת לאטיום אנטרטיינמנט ואטלנטיק רקורדס בחלק מרחבי העולם. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ- מיליון השמעות. אלי ברוק ביצעה את "Vámonos" לבדה לפני יציאתו הרשמית, במהלך טקס פרסי ALMA 2018. מצעד שירי הדאנס מצעד שירי הדאנס מידע על הסינגל "Vámonos" באתר מיוזיק בריינז מידע על השיר "Vámonos" באתר ספוטיפיי קריס קרוס אמסטרדם, ואן דאלן, דה יונג, ואן דר ורט, רובין פ. פרנצ'סקו, תומאס פלקנר Ally Brooke Drops New Song 'Vámonos' With Kriss Kross Amsterdam and Messiah | Entertainment Tonight, www.etonline.com (באנגלית אמריקאית) Records, Spinnin' (2018-11-23), Kris Kross Amsterdam x Ally Brooke x Messiah - Vámonos | Spinnin' Records | Spinnin' Records (באנגלית), נבדק ב-2021-11-25 Ashley Iasimone, Ally Brooke Makes Live Solo Debut With ‘Vamonos’ at Fusion Fest: Watch, Billboard, ‏2018-09-02 (באנגלית אמריקאית) Kris Kross Amsterdam x Ally Brooke x Messiah - Vámonos (Official Lyric Video), נבדק ב-2021-11-25 Suzette Fernandez, Ally Brooke Joins Kris Kross Amsterdam & Messiah for New Spanish-Language Song ‘Vamonos’, Billboard, ‏2018-11-26 (באנגלית אמריקאית) Jeff Benjamin, Why Ally Brooke's Latin-Pop Collab Is A Savvy, Post-Fifth Harmony Solo Move, Forbes (באנגלית) Ally Brooke Brings “Vámonos” To The 2018 ALMA Awards, idolator
קונור רוברטס

קונור רוברטס (באנגלית: Connor Roberts; נולד ב-23 בספטמבר 1995) הוא כדורגלן ולשי המשחק בעמדת המגן הימני בברנלי, ובנבחרת ויילס. רוברטס החל את הקריירה שלו במחלקת הנוער של סוונסי סיטי. היה שותף לזכייה של הקבוצה הצעירה בליגת הפיתוח האנגלית בעונת 2016/2017. בספטמבר 2016 הוא חתם לשלוש שנים בקבוצה הבוגרת. ב-8 באוגוסט 2015 הוא הושאל ליאוביל טאון לחודש. באותו יום ערך את הופעת הבכורה שלו בקבוצה בהפסד 2–3 נגד אקסטר סיטי. בסיום החודש האריך את חוזהו בקבוצה עד לסיום העונה. רוברטס נבחר לכדורגלן הצעיר של השנה ואף זכה בשלושה פרסי שחקן השנה. באוגוסט 2016 הושאל לבריסטול רוברס לשישה חודשים. ב-1 באוקטובר 2016 הוא ערך את הופעת הבכורה שלו בקבוצה בניצחון 2–3 על נורת'המפטון טאון. ב-14 ביולי 2017 הושאל לשנה למידלסברו, אך במהלך העונה חזר לסוונסי. ב-6 בינואר 2018 ערך את הופעת הבכורה שלו בקבוצה במשחק נגד וולברהמפטון וונדררס במסגרת גביע הליגה האנגלי. ב-29 בספטמבר הבקיע את שערו הראשון עבור המועדון בניצחון 0–3 על קווינס פארק ריינג'רס. ב-3 ביוני 2021 הוא נבחר לשחקן השנה של סוונסי סיטי לעונת 2020/2021. ב-31 באוגוסט 2021 חתם בברנלי מהפרמייר ליג, תמורת סכום שלא פורסם, על חוזה לארבע שנים. ב-1 בפברואר 2024 הושאל ללידס יונייטד עד סיום עונת 2023/2024. הוא ערך הופעת בכורה ב-10 בפברואר, בניצחון 0–3 על רות'רהאם יונייטד. ב-23 בפברואר כבש שער בכורה בלידס יונייטד בניצחון 1–3 על לסטר סיטי. בתום עונת ההשאלה שב רוברטס לברנלי. רוברטס שיחק בצעירותו בנבחרות הצעירות של ויילס. ב-15 במרץ 2018 רוברטס ערך את הופעת הבכורה שלו בנבחרת הבוגרת במשחק נגד אורוגוואי במסגרת גביע סין. ב-6 בספטמבר 2018 רוברטס הבקיע את שער הבכורה שלו בנבחרת בניצחון 1–4 נגד אירלנד. ב-16 ביוני 2020 רוברטס הבקיע בניצחון 0–2 נגד טורקיה במסגרת יורו 2020. נכלל בסגל נבחרת ויילס לטורניר מונדיאל 2022. מדיה וקבצים בנושא קונור רוברטס בוויקישיתוף קונור רוברטס, באתר Transfermarkt קונור רוברטס, באתר Soccerway קונור רוברטס, באתר BDFutbol קונור רוברטס, באתר WorldFootball.net קונור רוברטס, באתר National Football Teams קונור רוברטס, באתר FootballDatabase.eu Leeds United 3 Rotherham United 0, BBC Sport, 10 February 2024 Ian Woodcock, Leeds United 3 Leicester City 1, BBC Sport, 23 February 2024 Squad Announcement בחשבון הטוויטר הרשמי של נבחרת ויילס, 9 בנובמבר 2022 (באנגלית)
הן

האם התכוונתם ל... הן (רשימה) – מפלגה חרדית ספרדית יחזקאל הן – איש חינוך ישראלי יוזף הן – סופר פולני האן חן